**Opis poslova i podaci o plaći radnog mjesta**

**SEKTOR ZA HRVATSKO ISELJENIŠTVO**

**SLUŽBA ZA PRAVNI POLOŽAJ, KULTURU, OBRAZOVANJE I GOSPODARSTVO HRVATSKOG ISELJENIŠTVA**

**1. Stručni suradnik (red. br. 54)**

**Opis poslova:**

Sudjeluje s nadležnim tijelima državne uprave i institucijama u praćenju i rješavanju pravnog i političkog položaja i statusa hrvatskog iseljeništva; surađuje s odgovarajućim institucijama u Republici Hrvatskoj, Europskoj uniji i međunarodnim organizacijama, sudjeluje u potrebnim aktivnostima oko položaja i stanja hrvatskog iseljeništva; u suradnji s nadležnim ministarstvima i institucijama prati i organizira programe namijenjene pripadnicima hrvatskog iseljeništva; brine o očuvanju hrvatskoga jezika, kulture i identiteta kroz potporu hrvatskoj nastavi u inozemstvu*;* priprema i izrađuje analitičke i statističke izvještaje; priprema podatke i informacije o specijaliziranim programskim i projektnim aktivnostima i kampanjama koje provodi Ured u odnosu na hrvatsko iseljeništvo; sudjeluje u pripremi propisa i stručnih mišljenja iz svog djelokruga; prikuplja podatke i izrađuje analize o brojnosti Hrvata po državama; prikuplja podatke i izrađuje analize i informacije o udrugama Hrvata u svijetu, analize o izlaznosti Hrvata na parlamentarne i predsjedničke izbore u Republici Hrvatskoj; sudjeluje u izradi planova i izvješća kao i posebnih pregleda, promemorija i analiza za potrebe Ureda i drugih tijela državne uprave; sudjeluje u suradnji s drugim ustrojstvenim jedinicama Ureda te obavlja i druge poslove po nalogu voditelja Službe.

**Podaci o plaći radnog mjesta – stručni suradnik:**

Plaću radnog mjesta stručni suradnik čini umnožak koeficijenta složenosti poslova radnog mjesta, koji iznosi 1,164 i osnovice za izračun plaće, uvećan za 0,5% za svaku navršenu godinu radnog staža.

**SEKTOR ZA INTEGRACIJU I STATUSNA PITANJA HRVATA IZVAN REPUBLIKE HRVATSKE**

**SLŽBA ZA STATUSNA PITANJA**

**2. Viši stručni savjetnik (red. br. 68)**

**Opis poslova:**

Obavlja najsloženije poslove koji zahtijevaju posebnu samostalnost, stručnost i odgovornost u radu; provodi upravni postupak za izdavanje potvrde u svrhu reguliranja boravka sukladno posebnom propisu; pruža savjetodavnu pomoć u svezi ostvarivanja statusnih prava povratnika iz europskog iseljeništva (EU/EGP) i ostvarivanju statusnih prava povratnika i useljenika iz prekomorskih država u Republici Hrvatskoj; uspostavlja i koordinira rad sustava kontakt točki za rješavanje statusnih pitanja povratnika i useljenika iz hrvatskog iseljeništva sa hrvatskih državljanstvom i bez hrvatskog državljanstva s nadležnim tijelima na nacionalnoj i lokalnoj razini; daje mišljenja, sudjeluje u radu stručnih skupina i izrađuje prijedloge za unapređenje i usklađivanje zakonskih, podzakonskih i drugih propisa i akata vezano uz statusna pitanja Hrvata izvan Republike Hrvatske u području reguliranja boravka i postupka primitka u hrvatsko državljanstva u suradnji s mentorom/savjetnikom; surađuje s diplomatsko-konzularnim predstavništvima Republike Hrvatske u rješavanju statusnih pitanja; priprema, organizira i koordinira rad stručne radne skupine i drugih međuresornih tijela u cilju ostvarenja poticajnog okruženja i unapređenja statusnih i integracijskih područja sukladno mjerama Nacionalnog plana razvoja odnosa Republike Hrvatske s Hrvatima izvan Republike Hrvatske i Akcijskog plana te drugih strateških dokumenata; organizira i provodi edukativne aktivnosti, stručne i specijalizirane radionice za povratnike iz hrvatskog iseljeništva te za druga tijela javne vlasti; sudjeluje u izradi digitalne informativne platforme za povratnike i useljenike iz hrvatskog iseljeništva te obavlja i druge poslove po nalogu voditelja Službe.

**Podaci o plaći radnog mjesta – viši stručni savjetnik**

Plaću radnog mjesta viši stručni savjetnik čini umnožak koeficijenta složenosti poslova radnog mjesta, koji iznosi 1,523 osnovice za izračun plaće, uvećan za 0,5% za svaku navršenu godinu radnog staža.